Babelscape/SREDFM huggingface dataset:
Κοαουίλα και Τέξας

thumb
thumb|right|180px|Πιθανή σημαία της Μεξικανικής Πολιτείας του Κοαουίλα και Τέξας 1824-1836
Το Κοαουίλα και Τέξας (Coahuila y Tejas ή Coahuila και Texas) ήταν μία από τις πολιτείες των νεοϊδρυθέντων Ηνωμένων Μεξικανικών Πολιτειών με το Σύνταγμα του 1824.

Κατά τη διάρκεια της σύντομης ζωής της, είχε δυο πρωτεύουσες: πρώτα την Σαλτίγιο (Saltillo), και μετά την Μονκλόβα (υπήρχαν διαφωνίες μεταξύ αυτών των δύο πόλεων).

Για λόγους δημόσιας διοίκησης, η πολιτεία χωρίστηκε σε τρεις κοινότητες: το Béxar (ισπ. Μπέχαρ και αγγλ. Μπέξαρ) (όλη η περιοχή του Τέξας), το Μονκλόβα (Monclova) στην βόρεια Κοαουίλα, και το Río Grande Saltillo (νότια Κοαουίλα). 

Παρέμεινε σε ύπαρξη μέχρι τις "συνταγματικές βάσεις" του 1835, όπου η ομόσπονδη κοινοβουλευτική δημοκρατία άλλαξε σε ενωμένο κράτος (unitary state), και οι πολιτείες του έθνους "(estados)" έγιναν νομοί "(departamentos):" η πολιτεία "Κοαουίλα και Τέξας" χωρίστηκε στα δυο και έγινε ο "Νομός της Κοαουίλα" και ο "Νομός του Τέξας". Ο τελευταίος τελικά έφυγε από το κράτος και έγινε η ανεξάρτητη Δημοκρατία του Τέξας, που σήμερα είναι η πολιτεία του Τέξας των Ηνωμένων Πολιτειών της Αμερικής.

Και η Κοαουίλα και το Τέξας αποσπάστηκαν από το κράτος του Μεξικό λόγω των προσπαθειών του Σάντα Άννα να συγκεντρώσει την κυβέρνηση, με το Τέξας να γίνεται η Δημοκρατία του Τέξας και την Κοαουίλα να ενώνεται με το Νουέβο Λεόν (Nuevo León) και την Ταμαουλίπας (Tamaulipas) για να σχηματίσει τη βραχύβια Δημοκρατία του Ρίο Γκράντε.
Επαρχία της Ταρραγόνα

thumb|right|250px|Tarragona province, Catalonia, Spain
Η Επαρχία της Ταρραγόνα (καταλανικά: "Província de Tarragona", ισπανικά: "Provincia de Tarragona") είναι μια επαρχία στην ανατολική Ισπανία, στο νότιο τμήμα της αυτόνομης κοινότητας της Καταλονίας. Συνορεύει με τις επαρχίες της Καστεγιόν, του Τερουέλ, της Σαραγόσας, της Λιέιδα, της Βαρκελώνης και με ακτογραμμή στην Μεσόγειο Θάλασσα.

Ο πληθυσμός της επαρχίας είναι 888.895 κάτοικοι(2008), από τους οποίους το ένα πέμπτο ζουν στη πρωτεύουσα Ταρραγόνα. Άλλες σημαντικές πόλεις της επαρχίας είναι το Ρέους, το Ελ Βεντρέλ, η Τορτόζα και η Αμπόστα. Συνολικά έχει 183 δήμους.

Υπάρχουν Ρωμαιοκαθολικοί καθεδρικοί στην Ταρραγόνα και την Τορτόζα.
Ανρί Μπεκερέλ

Ο Αντουάν Ανρί Μπεκερέλ ("Antoine Henri Becquerel", 15 Δεκεμβρίου 1852 – 25 Αυγούστου 1908) ήταν Γάλλος φυσικός, βραβευμένος με το Βραβείο Νόμπελ Φυσικής το 1903 για την ανακάλυψη της ραδιενέργειας. Η μονάδα μέτρησης ραδιενέργειας στο διεθνές σύστημα μονάδων, το Μπεκερέλ (Bq), πήρε το όνομά του.
Δημήτριος Δρόσος

Ο Δημήτριος Δρόσος (Τήνος 1806 - 28 Νοεμβρίου 1877) ήταν πολιτικός του Ελληνικού Kράτους.
Γεώργιος Παυλίδης

Ο Γεώργιος Παυλίδης (1819 - 1874) υπήρξε Έλληνας διδάσκαλος και συγγραφέας.
Πάπας Ιωάννης ΚΑ΄

Ο Πάπας Ιωάννης ΚΑ΄ ("Papa João XXI", 1215 – 20 Μαΐου 1277), γεννημένος "Pedro Julião" (Λατινικά, "Petrus Iulianus"), ένας Πορτογάλος επίσης καλούμενος "Pedro Hispano" (Λατινικά, "Petrus Hispanus"), ήταν Πάπας από το 1276 έως το θάνατο του οκτώ μήνες μετά. Ήταν ο μόνος Πορτογάλος Πάπας, αν και ο Δάμασος Α΄ μπορεί επίσης να θεωρηθεί Πορτογάλος, καθώς γεννήθηκε σε έδαφος που ανήκει τώρα στην Πορτογαλία, και ο Πάπας Παύλος Δ΄ επίσης είχε μια Πορτογαλίδα γιαγιά από τη μητέρα του.

Ήταν επίσης φυσικός, ο μόνος πάπας με αυτήν την ιδιότητα.

Ο προηγούμενος Πάπας ονόματι Ιωάννης ήταν ο Πάπας Ιωάννης ΙΘ΄ (1024–32) δεν υπήρξε Πάπας Ιωάννης Κ΄.
Κωνσταντίνος Δουρούτης

Ο Κωνσταντίνος Δουρούτης (1809 - 24 Σεπτεμβρίου 1880) ήταν Έλληνας βιομήχανος και ιδρυτής της μεταξουργίας στην Ελλάδα. Το μέρος που είχε παλαιότερα την βιομηχανία του, ονομάζεται σήμερα Μεταξουργείο.
Οίκος των Τυδώρ

Η Οίκος των Τυδώρ ή δυναστεία των Τυδώρ ήταν ένας βασιλικός οίκος Ουαλικής καταγωγής, καταγόμενος από τον Rhys ap Tewdwr, τον τελευταίο "βασιλιά των Βρετανών", που κυβέρνησε το Βασίλειο της Αγγλίας και τις κτήσεις του, περιλαμβανομένης της προγονικής τους Ουαλίας και την Λορδική Επικράτεια της Ιρλανδίας, αργότερα Βασίλειο της Ιρλανδίας, από το 1485 μέχρι το 1603. Ο πρώτος μονάρχης της ήταν ο Ερρίκος Ζ΄, ένας απόγονος μέσω της μητέρας του ενός νομιμοποιημένου κλάδου του Αγγλικού βασιλικού Οίκου του Λάνκαστερ. Η οικογένεια Τυδώρ ήλθε στην εξουσία στον απόηχο του Πολέμου των Ρόδων, ο οποίος προκάλεσε την εξάλειψη του Οίκου του Λάνκαστερ, στον οποίο οι Τυδώρ ήταν ευθυγραμμισμένοι.

Ο Ερρίκος Τυδώρ μπόρεσε να αναδείξει τον εαυτό του ως υποψήφιο όχι μόνο για τους παραδοσιακούς υποστηρικτές των Λάνκαστερ, αλλά επίσης για τους δυσαρεστημένους υποστηρικτές του αντίπαλου οίκου τους, αυτού της Υόρκης, καθιστάμενος ως Ερρίκος Ζ΄. Η νίκη του ενισχύθηκε από το γάμο του με την Ελισάβετ της Υόρκης, ο οποίος ένωσε συμβολικά τις προηγουμένως αντιμαχόμενες πλευρές σε μία νέα δυναστεία. Οι Τυδώρ επεξέτειναν την εξουσία τους πέραν της σύγχρονης Αγγλίας, επιτυγχάνοντας την πλήρη ένωσή της με το Πριγκιπάτο της Ουαλίας το 1542 (Πράξεις Νομοθεσίας στην Ουαλία 1535–1542) και επιτυχώς επιβάλλοντας την Αγγλική εξουσία στο Βασίλειο της Ιρλανδίας. Επίσης διατήρησαν την ονομαστική Αγγλική διεκδίκηση στο Βασίλειο της Γαλλίας· παρότι κανένας τους δεν απέδωσε ουσία σε αυτήν, ο Ερρίκος Η΄ πολέμησε με τη Γαλλία προσπαθώντας να επανακτήσει τον τίτλο. Μετά από εκείνον, η κόρη του Μαρία Α΄ έχασε όλα τα εναπομείναντα εδάφη στη Γαλλία οριστικά με την πτώση του Καλαί το 1558.

Συνολικά, πέντε μονάρχες των Τυδώρ κυβέρνησαν τις επικράτειές τους για πάνω από έναν αιώνα. Ο Ερρίκος Η΄ της Αγγλίας ήταν ο μόνος άρρενας απόγονος της αρσενικής γραμμής που έζησε μέχρι την ενηλικίωση. Ζητήματα γύρω από τη Βασιλική διαδοχή (όπως ο γάμος και το δικαίωμα διαδοχής των γυναικών) αναδείχθηκαν σε μεγάλα πολιτικά θέματα της εποχής των Τυδώρ. Ο Οίκος των Στιούαρτ ανήλθε στην εξουσία το 1603 όταν η γραμμή των Τυδώρ εξέλιπε, καθώς η Ελισάβετ Α΄ πέθανε άτεκνη.
Πάπας Γρηγόριος ΙΕ΄

O Γρηγόριος ΙΕ΄ με τον [[καρδινάλιος-ανιψιός|καρδινάλιο-ανιψιό]] του [[Λουδοβίκος Λουντοβίζι|Λουδοβίκο Λουντοβίζι]]

Ο Πάπας Γρηγόριος ΙΕ΄ ("Papa Gregorio XV", 9 Ιανουαρίου 1554 - 8 Ιουλίου 1623) διετέλεσε Πάπας από το 1621 έως το 1623.
Στέφανος Ζαφειρόπουλος

Ο Στέφανος Ζαφειρόπουλος (1813 - 1892) υπήρξε Έλληνας ευεργέτης.
Μίνγκα Γκουασού

<br>
Η πόλη της Μίνγκα Γκουασού (ισπανικά: "Minga Guazú"), που ιδρύθηκε το 1958, βρίσκεται στο διαμέρισμα Άλτο Παρανά, 311 χιλιόμετρα από την πρωτεύουσα Ασουνσιόν της Παραγουάης.
Σταμάτιος Λεβίδης

O Σταμάτιος Λεβίδης (1790 - 1867) ήταν αγωνιστής του '21.
Πινακοθήκη Τρετιακόφ

Η Κρατική Πινακοθήκη Τρετιακόφ (Госуда́рственная Третьяко́вская галере́я) είναι μια σημαντική πινακοθήκη της Ρωσίας που βρίσκεται στη Μόσχα και θεωρείται σπουδαιότερη του είδους της σ΄ όλη τη χώρα. 

Ιδρύθηκε από τον Ρώσο βιομήχανο Πάβελ Μιχάηλοβιτς Τρετιακόφ το 1856 όταν ξεκίνησε τη συλλογή του αρχικά με σπουδαίους πίνακες ζωγραφικής καθώς και ρωσικά γλυπτά του 19ου αιώνα τα οποία όμως είχε συγκεντρώσει ο αδελφός του Σεργκέι Τρετιακόφ.

Όλη η συλλογή αυτή δωρήθηκε στη πόλη της Μόσχας το 1892. Το κτίριο όπου στεγάσθηκε η υπέροχη αυτή συλλογή ολοκληρώθηκε το 1904, δίπλα από το Κρεμλίνο, όπου και εθνικοποιήθηκε το 1918. Η Πινακοθήκη Τρετιακόφ που περιλαμβάνει περισσότερα από 130.000 εκθέματα, προσφέρει στον επισκέπτη της την ιστορία της ρωσικής τέχνης από τον 11ο αιώνα μέχρι τη σύγχρονη εποχή. 

Περιλαμβάνει την πλουσιότερη σήμερα συλλογή εικόνων στον κόσμο, περίπου 40.00 εικόνες. Επίσης περιλαμβάνει και τη μισή συλλογή που αναγκαστικά έμεινε στη Ρωσία του Γεωργίου Κωστάκη(*).

Αργότερα το 1985 η συλλογή των γλυπτών μεταφέρθηκε σε θυγατρικό μοντέρνο κτίριο - μουσείο δίπλα από την ονομαζόμενη «γέφυρα της Κριμαίας», που βρίσκεται επίσης στη Μόσχα.

(*) Σημειώνεται ότι η άλλη μισή συλλογή έργων του έχει μεταφερθεί στην Ελλάδα και εκτίθεται μόνιμα στο Κρατικό Μουσείο Σύγχρονης Τέχνης που ιδρύθηκε στη Θεσσαλονίκη το 1997.
Μεσόφωνος

Μεσόφωνος ή μέτζο-σοπράνο (mezzo-soprano) ονομάζεται η ερμηνεύτρια του λυρικού θεάτρου, της οποίας η φωνή κινείται μεταξύ της περιοχής της άλτο και της σοπράνο. Η διαφορά της από τις δύο ακραίες φωνές είναι ότι δεν φτάνει τόσο χαμηλά όσο η άλτο και δεν πάει πολύ ψηλά όπως η σοπράνο. Κινείται με ευκολία ειδικά στην μεσαία περιοχή η οποία χαρακτηρίζεται συνήθως από ζεστό χρώμα και ένταση.

Δεδομένου ότι στις περισσότερες όπερες οι γυναικείοι πρωταγωνιστικοί ρόλοι έχουν γραφτεί για σοπράνο, οι μέτζο-σοπράνο συνήθως ερμηνεύουν δευτερεύοντες ή συμπρωταγωνιστικούς ρόλους. Δεν είναι όμως σπάνιο φαινόμενο, κάποιος ρόλος υψιφώνου να δοθεί σε μεσόφωνο, καθώς η φωνή της μέτζο κινείται με ευκολία και στις ψηλές περιοχές. Ειδικά για κάποιους δραματικούς ρόλους για σοπράνο, πολλές φορές προτιμάται η μέτζο-σοπράνο, λόγω της μεγαλύτερης έντασης που παράγει η φωνή στην ψηλή περιοχή και της πιο "γεμάτης" μεσαίας περιοχής.

Ανάμεσα στις όπερες που ο πρωταγωνιστικός ρόλος έχει γραφτεί εξαρχής για μέτζο, ξεχωρίζουν η «Κάρμεν» του Ζωρζ Μπιζέ, ο «Κουρέας της Σεβίλλης» του Ροσσίνι, η όπερα "Σαμσών και Δαλιδά" του Σεν-Σανς κ.ά. Στην εποχή του μπαρόκ συναντάμε πιο συχνά πρωταγωνιστικούς ρόλους για μέτζο απ'ό,τι στο Bel Canto ή τον Βερισμό και πλέον μέτζο-σοπράνο ερμηνεύουν μπαρόκ ρόλους που ήταν αρχικά γραμμένοι για Castrati.
Γουέιν Ρούνεϊ

O Γουέιν Ρούνεϊ ("Wayne Mark Rooney", ορθή προφορά: Ουέιν Ρούνι, 24 Οκτωβρίου 1985) είναι Άγγλος ποδοσφαιριστής, ο οποίος αγωνίζεται ως επιθετικός με τη Ντέρμπι Κάουντι. Αποτελεί τον πρώτο σκόρερ όλων των εποχών για την ομάδα της Μάντσεστερ Γιουνάιτεντ και την εθνική ομάδα της χώρας του. Θεωρείται ως ένας από τους σπουδαιότερους παίκτες στην ιστορία του αγγλικού πρωταθλήματος και ένας από τους καλύτερους Άγγλους ποδοσφαιριστές όλων των εποχών.
Ελένη Παπαρρηγοπούλου

Η Ελένη Παπαρρηγοπούλου (1807 - 1882) ήταν Ελληνίδα που διακρίθηκε για το φιλανθρωπικό της έργο.
Ιωάννης Κόνιαρης

Ο Ιωάννης Κόνιαρης (1801 - 1872) ήταν Έλληνας πολιτικός του 19ου αιώνα.
Διομήδης Διαμαντής

Ο Διομήδης Διαμαντής (1843 - 1891) ήταν Έλληνας πολιτικός του 19ου αιώνα.
Γιαν Νερούντα

O Γιαν Νερούντα ("Jan Nepomuc Neruda", 1834 – 1891) ήταν Τσέχος συγγραφέας, ποιητής και δημοσιογράφος, μια από τις εξέχουσες μορφές του τσέχικου ρεαλισμού στη λογοτεχνία και μέλος της «Σχολής του Μαΐου», που κυριάρχησε στην τσέχικη λογοτεχνία στις δεκαετίες 1860 – 1870.

Το επώνυμο του Τσέχου αυτού συγγραφέα χρησιμοποίησε ως ψευδώνυμο ο Πάμπλο Νερούδα.
Φωτεινή Οικονομίδου

Η Φωτεινή Οικονομίδου (1855 - 1883) ήταν Ελληνίδα ποιήτρια του 19ου αιώνα.
Χαρούν αλ-Ρασίντ

Ο Χαρούν αλ-Ρασίντ (17 Μαρτίου 763 – 24 Μαρτίου 809), ή αλλιώς Χαρούν αρ-Ρασίντ, Ααρών ο Δίκαιος, ήταν ο 5ος και πιο γνωστός αββασίδης Χαλίφης. Γεννήθηκε στην πόλη Ρέι, κοντά στην Τεχεράνη, και μεγάλωσε στη Βαγδάτη, ενώ κατά τη διάρκεια της βασιλείας του έζησε στην πόλη Ράκα στο μέσο ρου του ποταμού Ευφράτη. 

Κυβέρνησε το Χαλιφάτο από το 786 έως το 809. Κατά τη διάρκεια της διακυβέρνησής του υπήρξε άνθιση των επιστημών και γενικώς πολιτιστική και θρησκευτική ακμή. Οι Τέχνες επίσης έφτασαν στη μέγιστη ακμή τους εκείνη την εποχή. Έχτισε επίσης την περίφημη βιβλιοθήκη Μπαγίτ αλ-Χίκμα.

Ο Χαρούν ήταν ένας χαρισματικός άνθρωπος και η ζωή του στο Παλάτι έγινε η αφορμή για τη δημιουργία μύθων. Μερικοί από αυτούς βασίζονται σε πραγματικά γεγονότα αλλά οι περισσότεροι ήταν αποκυήματα της φαντασίας των συγγραφέων. Ένα παράδειγμα πραγματικής ιστορίας είναι το ρολόι που έστειλε ο Χαρούν ανάμεσα σε άλλα δώρα στον αυτοκράτορα Καρλομάγνο. Ανάμεσα στις φανταστικές ιστορίες βρίσκεται το πασίγνωστο έργο Χίλιες και μία Νύχτες, που περιγράφει φανταστικά γεγονότα σχετικά με τους αυλικούς του Χαρούν αρ-Ρασίντ ή ακόμα και τον ίδιο.
Εύα

Η Εύα είναι πρόσωπο της Παλαιάς διαθήκης, όπου αναφέρεται ως η πρώτη γυναίκα και ο δεύτερος άνθρωπος που δημιουργήθηκε από το Θεό, μετά τον πρωτόπλαστο Αδάμ.
Έντρε Όντυ

Ο Έντρε Όντυ (22 Νοεμβρίου 1877 - 27 Ιανουαρίου 1919) ήταν Ούγγρος ποιητής.
Παντολέων Κωστάκης

Ο Παντολέων Κωστάκης (1826 - 1892) ήταν Έλληνας πολιτικός του 19ου αιώνα. Γεννήθηκε στο Μεσολόγγι το 1826 και διετέλεσε νομάρχης. Απεβίωσε το 1892.
Τράπεζα Διεθνών Διακανονισμών

class="infobox" width=248 style="font-size: 100%;"
style="background: #FFFBFF; text-align: center; color:black" colspan="2" | Τράπεζα Διεθνών Διακανονισμών
 colspan="3" style="text-align:center;"|234px|
Είδος
Διεθνής Οργανισμός
Σκοπός/Εστίαση
Συνεργασία Κεντρικών Τραπεζών
Έδρα
border|16px Βασιλεία, Ελβετία
Μέλη
58 Κεντρικές Τράπεζες
Γενικός διευθυντής
 Αγουστίν Κάρστενς
Κύριο όργανο
Διοικητικό Συμβούλιο
Ιστοσελίδα
bis.org
thumb|238px|BIS members
Η Τράπεζα Διεθνών Διακανονισμών (ΤΔΔ) (αγγλικά: "Bank for International Settlements - BIS") είναι ένας διεθνής οργανισμός αποτελούμενος από κεντρικές τράπεζες, που "υποβοηθά τη διεθνή νομισματική και χρηματοοικονομική συνεργασία και δρα ως μια τράπεζα για τις κεντρικές τράπεζες". Δεν βρίσκεται υπό τον έλεγχο καμίας εθνικής κυβέρνησης. Η ΤΔΔ λειτουργεί μέσα από υποεπιτροπές και γραμματείες, αλλά και μέσω του ετήσιου Γενικού Συμβουλίου όλων των μελών της. Επίσης, παρέχει τραπεζικές υπηρεσίες, μόνο όμως στις κεντρικές τράπεζες ή σε άλλους διεθνείς οργανισμούς. Εδρεύει στη Βασιλεία της Ελβετίας και δημιουργήθηκε με τις Συμφωνίες της Χάγης του 1930. Το όνομά της στα αγγλικά είναι Bank for International Settlements (BIS), στα γερμανικά Bank für Internationalen Zahlungsausgleich (BIZ), στα γαλλικά Banque des Reglements Internationaux (BRI), και στα ιταλικά Banca dei Regolamenti Internazionali (BRI). Διαθέτει γραφεία αντιπροσώπων στο Χονγκ Κονγκ και την Πόλη του Μεξικό.
Μια τρελλή τρελλή οικογένεια

Το Μια τρελλή τρελλή οικογένεια είναι ελληνική μουσική-κωμική, αισθηματική ταινία του 1965, σε παραγωγή Φίνος Φιλμ, σκηνοθεσία Ντίνου Δημόπουλου και σενάριο των Νίκου Τσιφόρου, Πολύβιου Βασιλειάδη.

Το σενάριο της ταινίας βασίστηκε στο θεατρικό έργο των Τσιφόρου - Βασιλειάδη, "Οι Γυναίκες Προτιμούν τους Σκληρούς". Για τον ρόλο της Πάστα Φλώρας, αρχικά προτάθηκε η Ρένα Βλαχοπούλου, η οποία όμως αρνήθηκε. Έτσι ο ρόλος ανατέθηκε τελικά στη Μαίρη Αρώνη.

Η ταινία προβλήθηκε για πρώτη φορά την 25η Οκτωβρίου 1965 και έκοψε συνολικά 521.134 εισιτήρια.
Automatix

Βιομηχανικά ρομπότ της Automatix στην έκθεση [[Robots 85]] στο [[Ντιτρόιτ]] των [[ΗΠΑ]]τον Ιούνιο του 1985. Σε σειρά ρολογιού από κάτω αριστερά: AID 600, AID 900, Seamtracker, Yaskawa Motoman
Η Automatix Inc. ιδρύθηκε τον Ιανουάριο του 1980 και ήταν η πρώτη εταιρία που έφτιαξε βιομηχανικά ρομπότ με ενσωματωμένη μηχανική όραση. Οι ιδρυτές της ήταν ο Βίκτορ Σίνμαν, εφευρέτης του βραχίονα Στάνφορντ, ο Φίλιπ Βίλερς, ο Μάικλ Κρόνιν, και ο Άρνολντ Ρίνολντ της Computervision, ο Τζέικ Ντίας και ο Νταν Νίγκρο της Data General, ο Γκόρντον Βάντερμπρουγκ της NBS και ο Νόρμαν Βίτελς του Πανεπιστημίου Κλαρκ.
Λεωνίδας Δρόσης

Ο Λεωνίδας Δρόσης (1834 ή 1836 ή 1843 - 1882) ήταν Έλληνας γλύπτης του 19ου αιώνα.
Περικλής Μελέαγρος

Ο Περικλής Μελέαγρος (1872 - 1893) ήταν Έλληνας ποιητής στα τέλη του 19ου αιώνα.
Αρτέμιος Μίχος

Ο Αρτέμιος Μίχος ή Μίχου (Ιωάννινα 1803 - Αθήνα 1883) ήταν Έλληνας πολιτικός στρατιωτικός και αγωνιστικής του 1821.
Σπυρίδων Ρώμας

Ο Σπυρίδων Ρώμας (1826 - 1881) ήταν Έλληνας πολιτικός κατά τη διάρκεια της Ελληνικής Επαναστάσεως.
Γεώργιος Ψύλλας

Ο Γεώργιος Ψύλλας (1794-1878) ήταν λόγιος, πολιτικός, εκδότης στα χρόνια του Αγώνα της Εφημερίδος των Αθηνών και απομνημονευματογράφος.
Χαράλαμπος Ζυμβρακάκης

Ο συνταγματάρχης του πυροβολικού Χαράλαμπος Ζυμβρακάκης (1812 - 1880) ήταν Έλληνας στρατιωτικός και πολιτικός.
Δικαστική Αστυνομία

Ως Δικαστική Αστυνομία, (Judicial Police), χαρακτηρίζεται ιδιαίτερη διοικητική υπηρεσία ενός κράτους που φέρει αστυνομικό χαρακτήρα.

Κύριο αντικείμενο της Δικαστικής Αστυνομίας είναι η εξιχνίαση και η δίωξη εγκληματικών πράξεων, παραπέμποντας στη Δικαιοσύνη τους υπαίτιους προς δίκη, καθώς και η μελέτη των παρατηρουμένων εγκλήματων (στατιστική), ως και της ψυχολογίας του εγκληματία, βάσει των οποίων υποβάλλει προτάσεις εφαρμογής μέτρων καταστολής.

Η Δικαστική Αστυνομία αποτελεί τον σημαντικότερο αρωγό στο έργο των δικαστικών και κυρίως των Εισαγγελικών Αρχών υπό τη διοίκηση των οποίων και τελεί.

Στην Ελλάδα δεν υφίσταται ιδιαίτερη τέτοια αστυνομία με οργανική αυτοτέλεια, αλλά και περιγράφεται στην υφιστάμενη νομοθεσία, (π.χ. στον Κώδικα Δημοσίου Ναυτικού Δικαίου, κ.α.). Τα κατ΄ αντικείμενο καθήκοντα αυτής ασκούν σήμερα, παράλληλα με τα διοικητικά τους καθήκοντα, οι υφιστάμενες αστυνομικές αρχές, Ελληνική Αστυνομία, το Λιμενικό Σώμα και παλαιότερα η Αστυνομία Πόλεων και η Χωροφυλακή. 
Αντίθετα, Δικαστική Αστυνομία οργανικά αυτοτελής, υφίσταται σε άλλες χώρες ακόμα και της Ευρώπης όπως π.χ. στην Πορτογαλία και την Ιταλία.

Σε κάποιες χώρες της Ευρώπης τη Δικαστική Αστυνομία ασκούν ειδικά σώματα που τους έχουν ανατεθεί προανακριτικά καθήκοντα παρόμοια με αυτά που ασκούν οι ελληνικές αστυνομικές αρχές, όπως π.χ. συμβαίνει στο Βέλγιο, στη Γαλλία, τη Γερμανία, κ.ά..
Θεόδωρος Ορφανίδης

Ο Θεόδωρος Ορφανίδης (1817 - 5 Αυγούστου 1886) ήταν Έλληνας ποιητής και βοτανικός του 19ου αιώνα.
Σκαρλάτος Βυζάντιος

Ο Σκαρλάτος Βυζάντιος (1797 ή 1798 - 1878) ήταν Έλληνας λόγιος του 19ου αιώνα.
Εδουαρδιανή εποχή

Η Εδουαρδιανή εποχή ή Εδουαρδιανή περίοδος στο Ηνωμένο Βασίλειο είναι η περίοδος που καλύπτει την βασιλεία του Βασιλιά Εδουάρδου Ζ', από το 1901 έως το 1910.

Ο θάνατος της Βασίλισσας Βικτωρίας τον Ιανουάριο του 1901 και η διαδοχή από το γιο της, Εδουάρδο, σήμαναν την αρχή ενός νέου αιώνα και το τέλος της Βικτωριανής εποχής. Ενώ η Βικτωρία απέφευγε την κοινωνία, ο Εδουάρδος ήταν ο ηγέτης μιας μοδάτης ελίτ η οποία δημιούργησε ένα ύφος επηρεασμένο από την τέχνη και τη μόδα της ηπειρωτικής Ευρώπης—ίσως επειδή ο Βασιλιάς αρεσκόταν να ταξιδεύει.

Η εποχή σημαδεύθηκε από σημαντικές μεταβολές στα πολιτικά καθώς μέρη της κοινωνίας που είχαν ευρέως αποκλεισθεί από την εξουσία στο παρελθόν, όπως οι κοινοί εργάτες και οι γυναίκες, έγινα αυξανόμενα πολιτικοποιημένοι.

Η Εδουαρδιανή περίοδος συχνά επεκτείνεται μετά τον θάνατο του Εδουάρδου το 1910 για να περιλάβει τα έτη έως την βύθιση του Τιτανικού το 1912, την αρχή του Α' Παγκοσμίου Πολέμου το 1914, ή συχνά έως το τέλος του πολέμου το 1918. Στο τέλος του πολέμου, ο Εδουαρδιανή μορφή ζωής, με την έμφυτη δυσαναλογία πλούτου και εξουσίας της, είχε γίνει αυξανόμενα αναχρονιστική στα μάτια του πληθυσμού που είχε υποφέρει στο πρόσωπο του πολέμου και που εκτέθηκαν σε στοιχεία νέων μαζικών μέσων τα οποία επέκριναν την αδικία της ταξικής διαίρεσης.
Bowling for Soup

Οι Bowling for Soup είναι πανκ συγκρότημα από το Τέξας που δημιουργήθηκε το 1994. Το συγκρότημα είναι γνωστό από τα hit singles του Girl all the bad guys want, Almost και High school never ends. Έχουν βγάλει 7 studio albums και 1 live album, ενώ συνολικά έχουν πουλήσει πάνω από 2.000.000 δίσκους παγκόσμια.
Νήσος Λορντ Χάου

<br>

thumb|right|280px|Ανεπίσημη σημαία της Νήσου Λορντ Χάου

Η Νήσος Λορντ Χάου (αγγλ.: "Lord Howe Island"), είναι ένα μικρό νησί στη Θάλασσα της Τασμανίας, 600 χιλιόμετρα ανατολικά της ηπειρωτικής χώρας της Αυστραλίας. Διοικητικά υπάγεται στη Νέα Νότια Ουαλία της Αυστραλίας. Έχει χερσαία έκταση 14,6 τ.χλμ και μόνιμο πληθυσμό 347 κατοίκων.

Το Σύμπλεγμα Νήσων Λορντ Χάου, το οποίο περιλαμβάνει και την Πυραμίδα του Μπολ ανακηρύχτηκε Μνημείο Παγκόσμιας Κληρονομιάς από την UNESCO το 1982.


Κατηγορία:Νησιά της Αυστραλίας
Ο κατεργάρης

Ο κατεργάρης είναι ελληνική ρομαντική κωμική ταινία του 1971, παραγωγής Φίνος Φιλμ και σε σκηνοθεσία - σενάριο Γιάννη Δαλιανίδη.
Ο θησαυρός του μακαρίτη

Ο θησαυρός του μακαρίτη είναι ελληνική κωμική ταινία του 1959, παραγωγής Φίνος Φιλμ, και σε σκηνοθεσία Νίκου Τσιφόρου. Το σενάριο γράφτηκε από τον ίδιο τον σκηνοθέτη και τον Πολύβιο Βασιλειάδη. Πρωταγωνιστούν οι Γεωργία Βασιλειάδου, Βασίλης Αυλωνίτης, Νίκος Ρίζος και η Ξένια Καλογεροπούλου.

Η Γεωργία Βασιλειάδου σε αυτήν την ταινία τραγουδά το τραγούδι "Ο κυρ Μέντιος", και είναι η πρώτη φορά που έγινε στο σινεμά, αν και η κωμικός ξεκίνησε την καριέρα της ως λυρική τραγουδίστρια. Η φωτογραφία του μακαρίτη που ζωντανεύει στο φινάλε χρησιμοποιήθηκε στα επόμενα χρόνια ως ντεκόρ σε πολλές ταινίες της Φίνος Φιλμ.
Κιργιζική γλώσσα

Η Κιργιζική γλώσσα είναι μια γλώσσα που ανήκει στην Τουρκική οικογένεια γλωσσών, και μαζί με τα Ρωσικά είναι η επίσημη γλώσσα της Κιργιζίας. Γενετικά βρίσκεται πιο κοντά στην Αλταϊκή και λιγότερο στην Καζακική. Εντούτοις, η γλωσσική σύγκλιση που παρατηρείται στις μέρες μας έχει ως αποτέλεσμα έναν όλο και μεγαλύτερο βαθμό αμοιβαίας κατανόησης ανάμεσα στην Κιργιζική και την Καζακική γλώσσα.

Η Κιργιζική μιλιέται από τέσσερα εκατομμύρια περίπου ανθρώπους στην Κιργιζία, την Κίνα, το Αφγανιστάν, το Καζακστάν, το Τατζικιστάν, την Τουρκία, το Ουζμπεκιστάν, το Πακιστάν και την Ρωσία. Η Κιργιζική γράφονταν παραδοσιακά σε μια τροποποιημένη Περσοαραβική γραφή μέχρι τα μέσα του 20ου αιώνα, όταν το λατινικό αλφάβητο χρησιμοποιήθηκε για λίγο. Εντούτοις, λόγω της Σοβιετικής επιρροής, μια τροποποιημένη μορφή Κυριλλικού αλφαβήτου τελικά έγινε το επίσημο σύστημα γραφής και παρέμεινε έτσι μέχρι σήμερα (αν και η Αραβική γραφή χρησιμοποιείται ακόμα μεταξύ κάποιων Κιργιζίων). Όταν η Κιργιζία έγινε ανεξάρτητο κράτος ακολουθώντας την κατάρρευση της Σοβιετικής Ένωσης το 1991, υπήρχε μια λαοφιλής ιδέα μεταξύ κάποιων Κιργίζιων πολιτικών να επιστρέψουν εκ νέου τη γλώσσα τους στο λατινικό αλφάβητο. Εντούτοις, αυτό το σχέδιο ποτέ δεν εφαρμόστηκε.
Τρες Σαπότες

Αρχαιολογικοί χώροι πολιτισμού των [[Ολμέκοι|Ολμέκων]].
Με το όνομα Τρες Σαπότες ή Τρες Ζαπότες, φέρεται σπουδαίος αρχαιολογικός χώρος του Μεξικού, στη Κεντρική Αμερική.

Συγκεκριμένα ο χώρος αυτός βρίσκεται στη περιοχή της κοιλάδας του ποταμού Παπαλοάπαν, στη Πολιτεία Βερακρούς του Μεξικού παρά το νοτιοδυτικό μυχό του Κόλπου του Μεξικού.

Η περιοχή Τρες Σαπότες θεωρείται ένα από τα σημαντικότερα κέντρα των αρχαίων κατοίκων της περιοχής των Ολμέκων (1200-400 π.Χ.).
Μεσιέ 93

Το Μεσιέ 93 (γνωστό και ως "Μ93" και "NGC 2447") είναι ένα ανοικτό σμήνος σε απόσταση περίπου 3.500 ετών φωτός στον αστερισμό Πρύμνη.
Λουτσιάνο Σπινόζι

Ο Λουτσιάνο Σπινόζι (ιτ:"Luciano Spinosi") είναι παλαίμαχος Ιταλός ποδοσφαιριστής που αγωνιζόταν ως πλάγιος μπακ καθώς και πρώην προπονητής.
Τζένη Σίνμαν

Η Τζένη Σίνμαν μεγάλωσε στην Πετρόλια της Καλιφόρνια, μια αγροτική περιοχή της Κομητεία Χάμμπολντ κοντά στο Ακρωτήριο Μεντοτσίνο. Σήμερα ζει στην Πόλη της Νέας Υόρκης και είναι αναγνωρισμένη βιολονίστρια τζαζ. Έχει συνεργαστεί παίζοντας με τη Λίντα Πέρυ, τον Νόρα Τζόουνς, και τον Μπιλ Φρισέλ και έχει κυκλοφορήσει αρκετούς οπτικούς δίσκους μουσικής μόνη της με καλές κριτικές. Επίσης έχει παίξει με το φίλο της, Σιν Λένον, στο Late Show με τον Ντέβιντ Λέτερμαν.

Είναι ανΙψιά του πρωτοπόρου ρομποτικιστή Βίκτωρ Σίνμαν.
Μεγάλος Κοραλλιογενής Ύφαλος

Ο Μεγάλος Κοραλλιογενής Ύφαλος ή Μέγα Κοραλλιογενές Φράγμα (αγγλ. "Great Barrier Reef") είναι ο μεγαλύτερος κοραλλιογενής ύφαλος στον κόσμο. Απαρτίζεται από 2.900 ξεχωριστούς υφάλους και 940 νησιά, και εκτείνεται σε μήκος μεγαλύτερο των 2.600 χιλιόμετρων σε μία θαλάσσια περιοχή έκτασης περίπου 344.400 τετραγωνικών χιλιομέτρων. Ο ύφαλος βρίσκεται στη Θάλασσα των Κοραλλίων, έξω από τις ακτές του Κουίνσλαντ της βορειοανατολικής Αυστραλίας.

Ο Μεγάλος Κοραλλιογενής Ύφαλος είναι ορατός από το διάστημα. Αποτελείται και σχηματίζεται από δισεκατομμύρια μικροσκοπικούς οργανισμούς, τα Κοράλλια, ένα είδος πολύποδων. Ο ύφαλος είναι σημαντική πηγή βιοποικιλότητας και αποτελεί από το 1981 Μνημείο Παγκόσμιας Κληρονομιάς της UNESCO.

Ένα μεγάλο μέρος του οικοσυστήματος του υφάλου είναι υπό προστασία. Η κατάχρηση της περιοχής από τον άνθρωπο ("υπεραλίευση, τουρισμός"), καθώς και οι καταστροφικές επιπτώσεις των κλιματικών αλλαγών στην περιοχή, έχουν οδηγήσει στη λήψη μέτρων για την προστασία του υφάλου και τη διατήρηση της βιοποικιλότητας που φιλοξενεί.

Ο Μεγάλος Κοραλλιογενής Ύφαλος είναι γνωστός επί αιώνες στους Αβορίγινες και τους λοιπούς αυτόχθονες της περιοχής, και κατέχει σημαντικό ρόλο στην κουλτούρα και παράδοση τους. Ο ύφαλος είναι ένας ιδιαίτερα δημοφιλής προορισμός των τουριστών, και εκεί στηρίζεται κυρίως η οικονομική δραστηριότητα της περιοχής.
Φίλιπ Βίλερς

Ο Φίλιπ Βίλερς (Philippe Villers) ίδρυσε την εταιρεία Κομπιούτερβίζιον (Computervision) με τον Μάρτι Άλεν το 1969. Το 1980 συνίδρυσε την Ωτομάτιξ (Automatix), μια εταιρεία προϊόντων ρομποτικής τεχνολογίας, και την διήυθυνε ως το 1986. Αργότερα έγινε πρόεδρος της Κογκνίσιον Κορπορέισον (Cognition Corporation) για τρία χρόνια. Σήμερα, το 2008, είναι πρόεδρος της Γκρέινπρο (GrainPro, Inc.) και μέλος στο διοικητικό συμβούλιο διάφορων νέων επιχειρήσεων υψηλής τεχνολογίας, όπως και πρόεδρος του Ιδρύματος Οικογένειες της Αμερικής (Families USA Foundation), το οποίο και χρηματοδότησε.

Ο Βίλερς γεννήθηκε στη Γαλλία και μετανάστευσε στις Ηνωμένες Πολιτείες όταν ήταν ακόμη παιδί. Πήρε ένα πτυχίο Μπάτσελορ των Τεχνών (BA) από το Πανεπιστήμιο Χάρβαρντ και ένα μεταπτυχιακό (Μάστερ των Επιστημών) (SM) στη μηχανολογία από το Ινστιτούτο Τεχνολογίας της Μασαχουσέτης (MIT) το 1960. Επίσης έχει τιμητικό διδακτορικό από το Πανεπιστήμιο Λόβελ της Μασαχουσέτης.
Μεσιέ 92

thumb|right|300px|Το Μεσιέ 92 από την Ομάδα Τηλεσκοπίων Ισαάκ Νιούτον
Το Μεσιέ 92 (γνωστό και ως "Μ92" και "NGC 6341") είναι ένα σφαιρωτό σμήνος σε απόσταση περίπου 26.700 ετών φωτός στον αστερισμό Ηρακλή. Το Μεσιέ 92 είναι ένα από τα λαμπρότερα σφαιρωτά σμήνη στο βόρειο ημισφαίριο, αλλά συνήθως παραβλέπεται εξαιτίας της εγγύτητάς του στο λαμπρότερο και εντυπωσιακότερο Μεσιέ 13. Με φαινόμενο μέγεθος +6,3 είναι ορατό στο γυμνό μάτι κάτω από πολύ καλές συνθήκες.
Καρλ Φρίντριχ Μπούρνταχ

Ο Καρλ Φρίντριχ Μπούρνταχ ("Karl Friedrich Burdach", 12 Ιουνίου 1776 – 16 Ιουλίου 1847) ήταν Γερμανός φυσιολόγος που γεννήθηκε στην Λειψία.

Πήρε πτυχίο ιατρικής στη Λειψία το 1800, έγινε καθηγητής φυσιολογίας στο Πανεπιστήμιο του Ντόρπατ το 1811, και τέσσερα χρόνια αργότερα ανέλαβε παρόμοια θέση στο Πανεπιστήμιο του Καίνιξμπεργκ.
Έδωσε το 1822 το όνομα, λόγω του τοξοειδούς σχήματος των μακρύτερων ινών της, στην τοξοειδή δεσμίδα. 

Μερικά από τα έργα του είναι: 
* "Diatetik für Gesunde" (1805)
* "Enzyklopädie der Heilwissenschaft" (τρεις τόμοι, 1810-12)
* "Vom Bau und Leben des Gehirns und Rückenmarks" (τρεις τόμοι, 1819-25)
* "Die Physiologie als Erfahrungswissenschaft" (1826-40)
Παλλαϊκό Μέτωπο

Το Παλλαϊκό Μέτωπο ήταν πολιτικός σχηματισμός που είχε συγκροτήσει το ΚΚΕ το Γενάρη του 1936 με τη συμμετοχή του Αγροτικού Κόμματος Ελλάδας (ΑΚΕ), με το οποίο συμμετείχε και στις εκλογές του έτους αυτού.
Ευφυής Πτώση

Η Ευφυής Πτώση, ή Intelligent falling αποτελεί μία παρωδία του κινήματος του "Ευφυούς Σχεδιασμού".

Η Ευφυής Πτώση δίνει διαφορετική ερμηνεία στο φαινόμενο της βαρύτητας, στηριζόμενη σε ψευδοεπιστημονικά και υπερφυσικά στοιχεία. Υποστηρίζει πως η ελεύθερη πτώση των σωμάτων και η έλξη τους προς τη Γη, οφείλεται στο ""χέρι του Θεού", όπως απεικονίζεται και στον πίνακα του Μιχαήλ Άγγελου στην Καπέλα Σιξτίνα. Ενώ η ιδέα της Ευφυούς Πτώσης αποτελεί έμπνευση κάποιου σατυρικού μηνύματος που δημοσιεύτηκε το 2002 στο Usenet, οι θρησκευτικές θεωρίες που υποστήριξαν πως ο Θεός έχει άμεση παρέμβαση στο φαινόμενο της βαρύτητας υπήρξαν εκατοντάδες τους τελευταίους αιώνες.

Η Ευφυής Πτώση ισχυρίζεται πως υπάρχουν κενά στη θεωρία της βαρύτητας, και πως η βαρύτητα "είναι απλά μία θεωρία"", παρωδώντας έτσι τους επικριτές της θεωρίας της εξέλιξης, που υποστηρίζουν ακριβώς το ίδιο. Η Ευφυής Πτώση μοιράζεται κοινά σημεία με την Εκκλησία του Ιπτάμενου Μακαρονοτέρατος, καθώς ασκεί παρόμοια κριτική στον Ευφυή Σχεδιασμό και τις θρησκείες.
WorldWideWeb

Το WorldWideWeb ή WWW ήταν το πρώτο web browser, όταν γράφτηκε ήταν το μοναδικό πρόγραμμα για την περιήγηση στον παγκόσμιο ιστό. Ο πηγαίος κώδικας έγινε κοινό κτήμα το 1993. Παραμένει σε ένα υπολογιστή NextCube στο μουσείο του CERN ως ιστορικό τεχνούργημα.
BASF Plant Science

Η BASF Plant Science GmbH είναι θυγατρική της BASF και συγκεντρώνει όλες τις βιοτεχνολογικές δραστηριότητες της εταιρίας που σχετίζονται με τα φυτά. Τα κεντρικά της γραφεία βρίσκονται στο Αγκραρζέντρουμ Λιμπουργκέρχοφ (BASF Agrarzentrum Limburgerhof) στη Γερμανία και στο "Research Triangle Park" της Βόρειας Καρολίνας των Ηνωμένων Πολιτειών της Αμερικής.
Σκαρλάτος Καλλιμάχης

Ο Σκαρλάτος Καλλιμάχης (1773 - 12 Δεκεμβρίου 1821) ήταν ηγεμόνας της Μολδαβίας.
Mercedes-Benz W220

Το Mercedes-Benz W220 (S-Class W220) ήταν ένα μεγάλο πολυτελές αυτοκίνητο της κατηγορίας F, που παρήχθη από τη γερμανική αυτοκινητοβιομηχανία Mercedes-Benz, από τις 13 Αυγούστου 1998 έως τις 20 Ιουλίου 2005. Αντικατέστησε την σειρά W140 και αντικαταστάθηκε τον Σεπτέμβριο του 2005 από την σειρά W221. Το W220 κατασκευάστηκε αποκλειστικά ως 4-πορτο σεντάν και σε δύο μεταξόνια, κοντό και μακρύ. Η εκδοχή κουπέ ήταν το αντίστοιχο Mercedes-Benz CL-Class (C215) του 1999 - 2006. Συνολικά παρήχθησαν 485.000 αντίτυπα σειράς W220, λίγο περισσότερα από αυτά της προκατόχου σειράς W140.

Σε πολλές ευρωπαϊκές χώρες, η έκδοση τορμποντίζελ S320 CDI έγινε τότε το πιο δημοφιλές μοντέλο της W220, καθιστώντας έτσι την σειρά W220 την πρώτη στη συνολική ιστορία της S-Class όπου ένας κινητήρας ντίζελ πέτυχε μεγάλη εμπορική απήχηση.
KUKA

thumb|Βιομηχανικό ρομπότ KUKA
thumb|Ψυχαγωγικό ρομπότ ρομποκόαστερ KUKA που κουνάει ανθρώπους όπως στα τρενάκια των λούνα-πάρκ
Βιομηχανικό ρομπότ KUKA ενώ κόβει κομμάτια [[ατσάλι|ατσαλιού]] για τη κατασκευή μιας γέφυρας

Η KUKA (KUKA Robotics) είναι Γερμανική εταιρεία που κατασκευάζει βιομηχανικά ρομπότ που πωλούνται σε βιομηχανίες όλων των ειδών, από αυτοκινητοβιομηχανίες και μεταλλοβιομηχανίες μέχρι τροφοβιομηχανίες και πλαστικοβιομηχανίες. Η εταιρεία KUKA έχει πάνω από 20 θυγατρικές επιχειρήσεις σε όλο τον κόσμο, συμπεριλαμβανομένων των ΗΠΑ, του Καναδά, του Μεξικό, της Βραζιλίας, της Ιαπωνίας, της Νότιας Κορέας, της Ταϊβάν, της Ινδίας και σχεδόν όλων των χωρών της Ευρώπης.

Το όνομα KUKA είναι ακρωνύμιο και σημαίνει Κέλερ και Κνάπιχ Ώσμπουργκ (Keller und Knappich Augsburg) και είναι προστατευόμενο εμπορικό σήμα βιομηχανικών ρομπότ και άλλων προϊόντων. Η εταιρία ιδρύθηκε ο 1898 και το 1995 χωρίστηκε σε KUKA Ρομπότ (KUKA Robotics Corporation) και σε KUKA Συστήματα (KUKA Schweißanlagen GmbH, που αργότερα μετονομάστηκε σε KUKA Systems GmbH). Τα κεντρικά γραφεία της εταιρείας είναι στο Άουγκσμπουργκ της Γερμανίας. Η KUKA ανήκει στην εταιρεία KUKA AG (πρώην IWKA Group) που είναι εισηγμένη στο χρηματιστήριο.
Ευρωπαϊκή Εταιρεία

Στα νομικά και ειδικότερα τη νομοθεσία επιχειρήσεων, η Ευρωπαϊκή Εταιρεία (Societas Europaea, SE) είναι εταιρική μορφή που εισήγαγε η Ευρωπαϊκή Ένωση στις 8 Οκτωβρίου του 2001 με ένα κανονισμό ("Council Regulation on the Statute for a European Company") ο οποίος όρισε μια μορφή επιχείρησης με το Λατινικό αναγνωριστικό "Societas Europaea" ή SE που σημαίνει "Ευρωπαϊκή Εταιρεία" και ο οποίος προορίζεται για όσες επιχειρήσεις έχουν εισαχθεί στο χρηματιστήριο (πρακτικά αρκετά παρόμοια με την Ελληνική εταιρική μορφή ΑΕ, Ανώνυμη Εταιρεία). Στον ίδιο κανονισμό υπάρχει επίσης πρόβλεψη για τη μορφή Ευρωπαϊκή Συνεργατική Εταιρεία. Μια SE μπορεί να ιδρυθεί σε οποιαδήποτε χώρα-μέλος της Ευρωπαϊκής Ένωσης και η εγγραφή να μεταφερθεί εύκολα σε άλλο κράτος. Δεν υπάρχει πανευρωπαϊκός κατάλογος εγγραφών των Ευρωπαϊκών Εταιρειών, καθώς κάθε SE εγγράφεται στους καταλόγους του κράτους όπου έχει τα κεντρικά της γραφεία, αλλά κάθε εγγραφή δημοσιεύεται στην Επίσημη Εφημερίδα της Ευρωπαϊκής Ένωσης. Μέχρι το Σεπτέμβριο του 2007 είχαν εγγραφεί 64 Ευρωπαϊκές Εταιρίες. Παράδειγμα μιας εταιρείας που έλαβε την μορφή ΣΕ είναι η χημική βιομηχανία BASF SE.
Audi RS4

Το Audi RS4 είναι η κορυφαία σε ισχύ έκδοση του Audi A4. Είναι ένα σπορ αυτοκίνητο, που παράγεται από τη θυγατρική εταιρεία της Audi, την Quattro GmbH, στο Νέκαρζουλμ, Γερμανία, σε περιορισμένο αριθμό αντιτύπων. Το RS4 τοποθετείται πάνω και από το σπορ Audi S4, ως το ταχύτερο και το πιο σπορ μοντέλο που βασίζεται στην πλατφόρμα του Α4. Γενικότερα, η ονομασία RS είναι η κορυφαία έκδοση των μοντέλων της Audi, σημαίνει RennSport (racing sport) και τοποθετείται πάνω από το πρόθεμα S.

Η πρώτη γενιά του RS4 (Β5) κυκλοφόρησε μόνο ως Avant (στέισον βάγκον). Η δεύτερη γενιά του (Β7) κυκλοφόρησε αρχικά ως 4-πορτο 5-θέσιο σεντάν, με την Avant λίγο αργότερα, ενώ μεταγενέστερα προστέθηκε η Cabriolet (καμπριολέ) έκδοση. Ακολούθησε η τρίτη του γενιά του (B8), που κυκλοφόρησε το 2012, ταυτόχρονα με μια ανανέωση στο Audi A4, και έχει τον κινητήρα από το B7, με αναβάθμιση της ισχύος στους 450 ίππους, ενώ ήταν διαθέσιμο μόνο σε Avant (στέισον βάγκον). Ακολούθησε η τέταρτη γενιά (B9) το 2016.

Και οι 4 γενιές του μοντέλου ήταν εφοδιασμένες με κινητήρες υψηλής απόδοσης, με τοποθέτηση κατά μήκος, ενώ διέθεταν το φημισμένο σύστημα τετρακίνησης της Audi quattro. 

Οι κυριότεροι ανταγωνιστές του RS4 είναι η BMW M3, καθώς και η Mercedes C55 AMG αρχικά, και αργότερα η Mercedes C63 AMG, ενώ θα μπορούσε να θεωρηθεί, επίσης, και το Lexus IS-F.
Νήσοι Μαρκέζας

Οι Νήσοι Μαρκέζας, ή Μαρκίζ, ή Μεντάνια, ή Μαρκησίου, αποτελούν σύμπλεγμα 14 κύριων ηφαιστειογενών εξωτικών νησιών στον Ειρηνικό Ωκεανό, στο ομώνυμο αρχιπέλαγος, βόρεια του αρχιπελάγους Τουαμότου. Το σύμπλεγμα αυτό ανήκει γενικότερα στη Γαλλική Πολυνησία, αποτελώντας υπερπόντια κτήση της Γαλλίας.

Η συνολική έκταση αυτών είναι περίπου 1049 τ.χλμ., ο δε συνολικός πληθυσμός τους κατά την απογραφή του 2007 ήταν 8.637 κάτοικοι, οι οποίοι μιλούν δική τους γλώσσα την μαρκεζινή, ή μαρκεζανή, και οι κύριες ασχολίες τους είναι η γεωργία και η αλιεία. 
*Ο κάτοικος του συμπλέγματος αυτού ονομάζεται Μαρκεζάνος / Μαρκεζανή, και στον πληθυντικό Μαρκεζάνοι ή "Μαρκεζάνες".
Σάμιουελ Κάρλοβιτς Γκρέιγκ

Ο Σάμιουελ Κάρλοβιτς Γκρέιγκ (30 Νοεμβρίου 1736 — 15 Οκτωβρίου 1788) ήταν Σκωτσέζος ναύαρχος.
Λαϊκό Βήμα

Ο [[Πρόεδρος της Ρωσίας|Ρώσος πρόεδρος]] [[Βλαντίμιρ Πούτιν]] με τον αρχισυντάκτη της εφημερίδας Ευστάθιο Ευσταθιάδη
Το Λαϊκό Βήμα είναι εφημερίδα που εκδίδεται στο Αργυρόκαστρο κάθε δύο εβδομάδες. Η εφημερίδα αυτή υπήρξε το μοναδικό έντυπο μέσο που εκδιδόταν στην ελληνική γλώσσα κατά τη διάρκεια του κομμουνιστικού καθεστώτος στην Αλβανία (1945-1991) και αποτελούσε όργανο, εκείνο το διάστημα, της τοπικής οργάνωσης του κομμουνιστικού κόμματος.
Αμμί Ντιτάνα

Ο Αμμί Ντιτάνα, ήταν ο ένατος βασιλιάς της πρώτης Αμορρίτικης δυναστείας της Βαβυλώνας (1684 - 1646 π.χ.) γιος και διάδοχος του βασιλιά της Βαβυλώνας Αμπί Εσού. Βασίλευσε σε μια μακρόχρονη περίοδο ειρήνης και ευημερίας.
Αμπί Εσού

Ο Αμπί Εσού, ήταν ο όγδοος βασιλιάς της πρώτης Αμορρίτικης δυναστείας της Βαβυλώνας (1712 - 1684 π.χ.) γιος και διάδοχος του βασιλιά της Βαβυλώνας Σαμσού Ιλουνά εγγονός του Χαμουραμπί. Κατάφερε να αποκρούσει τους Κασσίτες που έκαναν επίθεση στη Βαβυλώνα, και προσπάθησε να συλλάβει τον σφετεριστή Ιλουμά Ιλού ιδρυτή της 2ης δυναστείας της Βαβυλώνας που είχε κατορθώσει να κηρύξει την ανεξαρτησία του την εποχή του πατέρα του. Ο Ιλουμά Ιλού κατάφερε να ξεφύγει ξανά στα έλη του ποταμού Τίγρη γι'αυτό ο Αμπί Εσού καταράστηκε το ποτάμι.
Αμμί Σαντούκα

Ο Αμμί Σαντούκα, ήταν ο δέκατος βασιλιάς της πρώτης Αμορρίτικης δυναστείας της Βαβυλώνας (1646 - 1626 π.χ.) διάδοχος του βασιλιά της Βαβυλώνας Αμμί Ντιτάνα. Τον διαδέχθηκε ο Σαμσού Ντιτάνα τελευταίος βασιλιάς της 1ης δυναστείας της Βαβυλώνας πριν την κατάκτηση της πόλης από τους Χετταίους.
Τζόζεφ Χένρι

Ο Τζόζεφ Χένρι (Joseph Henry, 17 Δεκεμβρίου 1797 - 13 Μαΐου 1878) ήταν Αμερικανός φυσικός ο οποίος ανακάλυψε το φαινόμενο της αυτεπαγωγής. Επίσης ανακάλυψε το φαινόμενο της αμοιβαίας επαγωγής ταυτόχρονα σχεδόν με τον Φαραντέι αλλά ο Φαραντέι δημοσίευσε πρώτος την ανακάλυψη. Η μονάδα του συντελεστή αυτεπαγωγής στο διεθνές σύστημα μονάδων, το Χένρι, έχει πάρει το όνομά του. Ο Χένρι τελειοποίησε επίσης το ηλεκτρομαγνητικό ρελέ που αποτέλεσε βασικό εξάρτημα για την κατασκευή του τηλέγραφου. Ήταν επίσης ο εφευρέτης των πρώτων ηλεκτροκινητήρων.
Killing Is My Business... and Business Is Good!

Το Killing Is My Business... and Business Is Good! είναι το πρώτο στούντιο άλμπουμ του αμερικάνικου Thrash Metal συγκροτήματος Megadeth, το οποίο κυκλοφόρησε τον Ιούνιο του 1985 από την "Combat Records".
Ο δίσκος έχει κυκλοφορήσει σε τέσσερις διαφορετικές εκδόσεις. Η αρχική έκδοση της "Combat Records" παρουσιάζεται παρακάτω, αλλά λόγω πιέσεων από τον αρχικό συνθέτη του ""These Boots", Λι Χέιζελγουντ, το συγκεκριμένο κομμάτι αφαιρέθηκε, δέκα χρόνια μετά την αρχική κυκλοφορία του άλμπουμ. Το 1999, το "Killing Is My Business... and Business Is Good!"" επανεκδόθηκε από την "Century Media", ενώ το 2002 κυκλοφόρησε μία έκδοση με τρία μπόνους κομμάτια, η οποία περιέχει τις ντέμο εκτελέσεις των ""Last Rites / Loved to Deth", "Mechanix" και "The Skull beneath the Skin"".
Τζέιμς Κάμερον

Ο Τζέιμς Κάμερον ("James Francis Cameron", 16 Αυγούστου 1954) είναι Καναδός σκηνοθέτης, σεναριογράφος και παραγωγός ταινιών. Έχει γράψει και σκηνοθετήσει τις ταινίες "Ο Εξολοθρευτής" (The Terminator, 1984), "Άλιενς: Η Επιστροφή" (Aliens, 1986), "Η Άβυσσος" (The Abyss, 1989), "Εξολοθρευτής 2: Μέρα Κρίσης" (Terminator 2: Judgment Day, 1991), "Αληθινά Ψέματα" (True Lies, 1994), "Τιτανικός" (Titanic, 1997) και "Avatar" (2009).

Έχει λάβει έξι υποψηφιότητες για Όσκαρ κερδίζοντας τρία για την ταινία "Τιτανικός". Οι ταινίες τις οποίες σκηνοθέτησε έχουν συνολικά αποφέρει 2 δισεκατομμύρια δολάρια στην Αμερική και 6 δισεκατομμύρια δολάρια παγκοσμίως. Ο "Τιτανικός" και το "Avatar" αποτελούν τις δύο μεγαλύτερες εισπρακτικές επιτυχίες όλων των εποχών με εισπράξεις 2,1 δισεκατομμύρια δολάρια και 2,7 δισεκατομμύρια δολάρια αντίστοιχα.
Μέδιμνος

Ο Μέδιμνος ήταν το κυριότερο μέτρο χωρητικότητας για ξηρά εδώδιμα στην Αθήνα, που το θέσπισε ο Σόλωνας για στερεά σε κόκκους, ξηρούς καρπούς, κριθάρι και κυρίως για το σιτάρι, εκ του οποίου και η συνήθης ονομασία "σιτηρός μέδιμνος". Ως μέτρο κυμαινόταν ανά εποχές και περιοχές από περίπου 52 έως σχεδόν 59 σημερινά λίτρα

Ο αττικός μέδιμνος υποδιαιρείτο ή χωρούσε 6 εκτείς, 48 χοίνικες και 192 κοτύλες. Απ΄όσο γνωριζουμε είχε και άλλες υποδιαιρέσεις. Χωριζόταν στα τρία (τον τριτέα, "τριτεύς"), στα προαναφερόμενα έξη (τους ἑκτεῖς, "ἑκτεύς"), στα δώδεκα (που η υποδιαίρεση λεγόταν "ἡμίεκτον"), στα είκοσι τέσσερα (τον χοίνικα, "χοῖνιξ") και στα σαράντα οκτώ (την "κοτύλη")

Μετά τον 3ο π.Χ. αι. που άλλαξαν σε μερικούς τομείς τα σταθμά, οι υποδιαιρέσεις του μεδίμνου ως επί το πλείστον διατηρήθηκαν, όμως η χωρητικότητά του έφτασε τα 58,9 σημερινά λίτρα. Ο αττικός μέδιμνος ήταν παραπλήσιος με τον σικελικό. Ο μέδιμνος της Σπάρτης υπολογίζεται στα 72 λίτρα
Φρεντερίκ Πασσύ

Ο Φρεντερίκ Πασσύ ("Frédéric Passy", 20 Μαΐου 1822 – 12 Ιουνίου 1912) ήταν Γάλλος οικονομολόγος και ειρηνιστής, που βραβεύθηκε (από κοινού με τον Ερρίκο Ντυνάν) με το πρώτο χρονικά Βραβείο Νόμπελ Ειρήνης, το οποίο απονεμήθηκε το 1901.
Ace of Spades

Το Ace of Spades είναι το τέταρτο στούντιο άλμπουμ του βρετανικού χέβι μέταλ συγκροτήματος Motörhead, το οποίο κυκλοφόρησε σε μορφή βινυλίου το Νοέμβριο του 1980 μέσω της δισκογραφικής εταιρείας "Bronze Records" και επανεκδόθηκε σε μορφή CD το 1996 από τη "Castle Communications", με τρία επιπλέον τραγούδια. Στις 31 Οκτωβρίου 2020 αναμένεται η delux επανέκδοση του δίσκου, που θα συμπεριλαμβάνει μεταξύ άλλων και δύο live album που κυκλοφορούν για πρώτη φορά.
1,2-διμεθυλοκυκλοπροπάνιο

Το 1,2-διμεθυλοκυκλοπροπάνιο (αγγλικά "1,2-Dimethylcyclopropane") είναι οργανική χημική ένωση, που περιέχει άνθρακα και υδρογόνο, δηλαδή είναι υδρογονάνθρακας, με μοριακό τύπο C5H10 ή πιο αναλυτικά 1,2-(CH3)2(C3H4). Έχει δύο γεωμετρικά ισομερή (cis-) και (trans-), ανάλογα με τη σχετική θέση των δυο μεθυλίων του σε σχέση με το επίπεδο του τριγώνου που σχηματίζει ο κυκλοπροπανικός δακτύλιος. Πιο συγκεκριμένα, είναι ένας αλεικυκλικός υδρογονάνθρακας. Δομικά αποτελείται από έναν κυκλοπροπανικό δακτύλιο (δηλαδή ανήκει στα «θυγατρικά» κυκλοπροπάνια) και από δύο (2) μεθυλομάδες (CH3-), ενωμένες σε δύο διαφορετικά κυκλοπροπανικά άτομο άνθρακα. Το 1,2-διμεθυλοκυκλοπροπάνιο ανήκει στην ομόλογη σειρά των κυκλοαλκανίων, δηλαδή των κορεσμένων υδρογονανθράκων με έναν (τουλάχιστον) δακτύλιο.
Μπόι Τζορτζ

Ο Μπόι Τζορτζ ("George Alan O'Dowd", 14 Ιουνίου 1961) είναι Άγγλος τραγουδιστής, τραγουδοποιός, στιχουργός, συγγραφέας βιβλίων, σχεδιαστής ρούχων, φωτογράφος και DJ. Ήταν μέλος του αγγλικού νέο-ρομαντικού κινήματος που εμφανίστηκε στις αρχές της δεκαετίας του 1980. Η μουσική του έχει συχνά χαρακτηριστεί ως blue-eyed soul και είναι επηρεασμένη από ρυθμό μπλουζ και ρέγκε. Τις δεκαετίες του 1990 και του 2000 -την εποχή της σόλο καριέρας του- η μουσική του είχε glam επιρροές από καλλιτέχνες όπως τον Ντέιβιντ Μπόουι και τον Iggy Pop. Κατά τη διάρκεια της δεκαετίας του 1980, ο Boy George ήταν ο τραγουδιστής των Culture Club όπου έγινε γνωστός για την αισθαντική φωνή του και την ανδρόγυνη εμφάνιση. Την περίοδο 1989-1992 δημιούργησε το συγκρότημα Jesus Loves You με το οποίο κυκλοφόρησε ένα από τα καλύτερα άλμπουμ της δεκαετίας του ΄90, το "The Martyr Mantras". Το 2006, στο ντοκιμαντέρ σε σκηνοθεσία Simon George με τίτλο "Η τρέλα του Boy George", ο Boy George δήλωσε στην κάμερα ότι είναι «μαχητικά gay». Επιπλέον, στο ντοκιμαντέρ του 2008 "Ζώντας με τον Boy George", μίλησε για πρώτη για την ομοφυλοφιλία του και τους γονείς του. Επίσης, είναι και ηθοποιός.
Ναμπού

Κολοσσικό άγαλμα από την πόλη [[Νιμρούντ]] που παριστάνει τον θεό Ναμπού (Μουσείο του [[Ιράκ]]).
Ο Ναμπού, είναι μία από τις σημαντικότερες θεότητες της Μεσοποταμίας. Σύμφωνα με την μυθολογία, ήταν γιος του Μαρδούκ και της συντρόφου του, Σαρπανιτπούμ, μίας κορυφαίας Σημιτικής θεότητας που λατρευόταν σε Ασσύριους και Βαβυλώνιους. Ως ο θεός της γραφής και της σοφίας εμφανίστηκε για πρώτη φορά στους Αμορρίτες της Βαβυλώνας γύρω στο 2000 π.Χ. Ήταν προστάτης θεός της Βορσίππα, όταν ο Μαρδούκ καθιερώθηκε ως κορυφαία θεότητα της Βαβυλώνας από τον Χαμουραμπί, ο Ναμπού έγινε γραφέας και υπουργός του. Αργότερα καθιερώθηκε από τους Ασσύριους και τους Βαβυλώνιους ως ο μεγαλύτερος και αγαπημένος γιος του Μαρδούκ. Τα σύμβολα του ήταν μια γραφίδα και μια πήλινη πινακίδα. Στην Βίβλο αναφέρεται ως Νεβώ (Ησαΐας 46:1). Ο Ναμπού αντικατέστησε σταδιακά την Σουμεριακή θεότητα Νισάμπα ως προστάτης θεός της γραφής. Στην Βορσίππα βρισκόταν ο ναός του Ναμπού που ονομαζόταν Εζιντά και που ήταν αφιερωμένος στην σοφία του.
Ροζέ Ντελόρ

Ο Ροζέ Ντελόρ ή Ρογήρος ή Ρουτζέρος Ντεσλόρ "(ισπανικά : Roger Desllor ή γαλλικά : Ruggero Deslaur)" ήταν ιππότης Γαλλο-Ισπανικής καταγωγής από το Ρουσιλιόν, Αλμογάβαρος, ο οποίος έγινε δούκας του Δουκάτου των Αθηνών (1311-1312) και ο πρώτος Κόμης των Σαλώνων.

Ο Ροζέ ήρθε στην Ελλάδα υπηρετώντας τον δούκα των Αθηνών Γκωτιέ Ε΄ του Μπριέν και συμμετείχε μαζί του στην προσπάθεια του Γκωτιέ να ανακτήσει το Δουκάτο. Μεσολάβησε εκ μέρους του Γκωτιέ με την Καταλανική Εταιρεία στην συμφωνία που έκανε μαζί τους να του προσφέρουν τις υπηρεσίες τους αλλά και έπειτα κατά τις συνομιλίες που έφεραν την σύγκρουση μαζί τους. Το 1311 πήρε μέρος στην Μάχη του Αλμυρού όπου αναφέρεται ότι ήταν ανάμεσα στους ελάχιστους ιππότες των Φράγκων που σώθηκαν και πιάστηκαν αιχμάλωτοι. 

Οι Καταλανοί μετά την κατάκτηση του Δουκάτου των Αθηνών επειδή δεν είχαν κάποιο ικανό αρχηγό διόρισαν τον Ροζέ αρχηγό τους αλλά και Δούκα, του έδωσαν για σύζυγο την χήρα του Θωμά Γ΄ ντ'Ωτρεμενκούρ και την κομητεία των Σαλώνων. Το 1312 παραχώρησε το δουκάτο στον οίκο της Αραγωνίας και στον Μανφρέδο της Αραγωνίας και αποσύρθηκε στο φέουδο του στα Σάλωνα.
Pleasures of the Flesh

Το Pleasures of the Flesh είναι το δεύτερο άλμπουμ του αμερικάνικου Thrash Metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Combat Records" τον Οκτώβριο του 1987. Το 2008 επανεκδόθηκε από την "Century Media" περιλαμβάνοντας ζωντανές εκτελέσεις των ""Chemi-Kill", " 'Til Death Do Us Part", "Brain Dead" και της διασκευής τους στο "Dirty Deeds Done Dirt Cheap"" των AC/DC.

Αυτός ήταν ο πρώτος δίσκος στον οποίο το μικρόφωνο του συγκροτήματος ανέλαβε ο Στηβ Σόουζα, ενώ υπάρχουν διάφορα ντέμο τραγουδιών του δίσκου με τον Πωλ Μπέιλοφ στα φωνητικά. Στην αρχική κυκλοφορία του δίσκου, το εξώφυλλο παρουσίαζε το συγκρότημα ανάμεσα σε μία ομάδα κανιβάλων σε μία ζούγκλα, αλλά λόγω φόβου λογοκρισίας η εταιρεία τους κυκλοφόρησε το άλμπουμ με μία φωτογραφία των μελών των Exodus να κάθονται σε ένα μπαρ.

Με αυτό το δίσκο, το συγκρότημα ανέβηκε για πρώτη φορά στο Billboard Hot-100, φθάνοντας μέχρι το # 82.
The Number of the Beast

Το The Number of the Beast είναι ο τρίτος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή δίσκου βινυλίου στις 22 Μαρτίου 1982 μέσω της δισκογραφικής εταιρείας "ΕΜΙ".

Το άλμπουμ επανεκδόθηκε στις 26 Οκτωβρίου 1995 σε μορφή CD, από την "EMI Music Distribution".
Χασάν Ρουχανί

Ο Χασάν Ρουχανί (απαντάται και Ροχανί) (περσ. "حسن روحانی"), γεννημένος (12 Νοεμβρίου 1948-) ως Χασάν Φεριντόν (περσ. "حسن فریدون") είναι Ιρανός πολιτικός και πρόεδρος της χώρας ύστερα από τις εκλογές του 2013. Είναι μέλος του Συμβουλίου των Ειδικών από το 1999, μέλος του Συμβουλίου Διάκρισης Σκοπιμότητας από το 1991, μέλος του Ανώτατου Συμβουλίου Εθνικής Ασφαλείας από το 1989 και επικεφαλής του Κέντρου Στρατηγικής Έρευνας από το 1992.

Ο Ρουχανί είναι, επίσης, πρώην αναπληρωτής πρόεδρος του Κοινοβουλίου του Ιράν και γραμματέας του Ανωτάτου Συμβουλίου Εθνικής Ασφαλείας από το 1989 μέχρι το 2005, καθώς και διαμεσολαβητής του Ιράν με το Ηνωμένο Βασίλειο, τη Γαλλία και τη Γερμανία σχετικά με το πυρηνικό πρόγραμμα του Ιράν.

Επανεξελέγη πρόεδρος το 2017.
Αντασί

Ο Αντασί (περί το 1720 - 1700 π.Χ.) ήταν ο τελευταίος από τους επτά σφετεριστές βασιλιάδες που αναφέρονται "χωρίς πατέρα". Ήταν ο ιδρυτής της εθνικής δυναστείας της Ασσυρίας, ο οποίος κατάφερε να παγιώσει τη βασιλική εξουσία σε κληρονομική για τους απογόνους του αφού πρώτα αγωνίστηκε 6 χρόνια για να κερδίσει τον θρόνο από τους υπόλοιπους σφετεριστές. Ο βασιλιάς της Ασσυρίας Εσαραδδών και οι γιοί του Ασσουρμπανιπάλ και Σαμάς σουμ ουκίν τον τιμούσαν ως τον μεγάλο τους πρόγονο στον οποίο χρωστάνε ακόμα και την δική τους βασιλική εξουσία. Η εθνική δυναστεία της Ασσυρίας ονομάστηκε δυναστεία των Αντασιδών, τον διαδέχθηκε ο γιος του Μπελ μπανί.
Νουρ Ιλί

Ο Νουρ Ιλί, ήταν βασιλιάς της Ασσυρίας (1485 π.Χ. - 1473 π.Χ.) μεγαλύτερος γιος και διάδοχος του βασιλιά της Ασσυρίας Ενλίλ Νασίρ Α'.
Ασούρ Νιραρί Α΄

Ο Ασούρ Νιραρί Α΄, ήταν βασιλιάς της Ασσυρίας (1547 - 1522 π.Χ.) γιος και διάδοχος του βασιλιά της Ασσυρίας Σαμσί Αντάντ Γ'.
Μασαγιόσι Οχίρα

-->
Ο Μασαγιόσι Οχίρα (, 12 Μαρτίου 1910 – 12 Ιουνίου 1980) ήταν Ιάπωνας πολιτικός, ο 68ος πρωθυπουργός της Ιαπωνίας, από τις 7 Δεκεμβρίου 1978 μέχρι την ημέρα του θανάτου του — ο Οχίρα είναι ο πλέον πρόσφατος Ιάπωνας πρωθυπουργός που πέθανε ενώ κατείχε ακόμα το αξίωμα αυτό (ο Κέιζο Ομπούτσι είχε παυθεί από το αξίωμα στις 5/4/2000 μετά την πτώση του σε κώμα, ένα μήνα πριν από τον θάνατό του).

Ο Οχίρα γεννήθηκε στο σημερινό Kan'onji του νομού Καγκάβα της Ιαπωνίας και σπούδασε στο Πανεπιστήμιο Χιτοτσουμπάσι.
Piece of Mind

Το Piece of Mind είναι ο τέταρτος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή δίσκου βινυλίου στις 16 Μαΐου 1983 μέσω της δισκογραφικής εταιρείας "ΕΜΙ".

Το άλμπουμ επανεκδόθηκε το 1995 σε μορφή διπλού CD, από την "EMI Music Distribution" με δύο επιπλέον κομμάτια, τις διασκευές τους στο ""I've Got the Fire" των Montrose και το "Cross-Eyed Mary"" των Jethro Tull.
Το ψώνιο

Το ψώνιο είναι ελληνική κωμική ταινία του 1983, σε σκηνοθεσία Ομήρου Ευστρατιάδη. Το σενάριο το έγραψε ο Λάκης Μιχαηλίδης, ενώ η παραγωγή έγινε από τον Γιώργο Καραγιάννη. Πρωταγωνιστεί ο Σωτήρης Μουστάκας.
Hell Awaits

Hell Awaits είναι ο τίτλος του δεύτερου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Μάρτιο του 1985 μέσω της δισκογραφικής εταιρείας Metal Blade Records. Η ευρωπαϊκή έκδοση του άλμπουμ κυκλοφόρησε το Μάιο του 1985 από την εταιρεία "Roadrunner" και το 1993 επανεκδόθηκε σε μορφή CD από την Metal Blade Records.
Μάκης Δεμίρης

Ο Μάκης Δεμίρης (1939 - 14 Οκτωβρίου 1999) ήταν Έλληνας ηθοποιός του θεάτρου και του κινηματογράφου.
Αιγινητικός

Ο Αιγινητικός είναι δικανικός λόγος του Ισοκράτη που αφορά στην διεκδίκηση της κληρονομιάς και τη νομιμότητα της υιοθεσίας σύμφωνα με το δίκαιο τριών διαφορετικών πόλεων, των Αιγινιτών, γιατί εκεί ζούσαν ο διαθέτης και ο κληρονόμος, όταν συντάχθηκε η διαθήκη και επιπλέον γιατί εκεί εκδικάζεται η υπόθεση. Ο νόμος των Σιφνίων γιατί είναι το δίκαιο της πολιτείας του διαθέτη και του κληρονόμου και ο νόμος της πολιτείας της ενάγουσας, γιατί αυτόν μπορεί να θελήσει αυτή να επικαλεστεί και να απαιτήσει με βάση αυτόν να κριθεί η υπόθεση. Αποτελείται από 51 παραγράφους περ. 350 στίχοι και υπάρχει σε 17 χειρόγραφα.
Σκουφοβουτηχτάρι

Το Σκουφοβουτηχτάρι είναι υδρόβιο πτηνό της οικογενείας των Πυγοποδιδών, που απαντά στον ελλαδικό χώρο. Η επιστημονική ονομασία του είδους είναι "Podiceps cristatus" και περιλαμβάνει 3 υποείδη.

Στην Ελλάδα απαντά το υποείδος "Podiceps cristatus cristatus" (Linnaeus, 1758).

*Πέρα από το εντυπωσιακό αναπαραγωγικό του πτέρωμα, το σκουφοβουτηχτάρι φημίζεται για το τελετουργικό που εκτελούν τα δύο φύλα, όταν ερωτοτροπούν (βλ. Ηθολογία).
Χρήστος Αναγνωστούδης

Ο Χρήστος Αναγνωστούδης ήταν σημαντικός Έλληνας Μακεδονομάχος οπλαρχηγός από τα Βασιλικά.